எம். ஆர். கலைச்செல்வன்
{{unreferenced}}
 '''எம்.ஆர். கலைச்செல்வன்''' (1943) [[ஈழம்|ஈழத்து]]த்  தமிழ் நாடக வளர்ச்சிக்குக் காத்திரமான பங்களிப்பை வழங்கியவர்.
 
 ==நாடக வாழ்வில்==
 1959 இல் [[தமிழ்நாடு|தமிழ்நாட்டிலிருந்து]] வந்த எம். என். இராஜரத்தினம் பிள்ளை பிரபல எழுத்தாளர் [[அரு. இராமநாதன்]] எழுதிய &quot;அசோகன் காதலி' என்ற நாவலைத் தழுவி &quot;இளவரசன்' என்ற பெயரில் நாடகத்தைத் தயாரித்தார். இதுவே கலைச்செல்வனின் முதல் நாடகமாகும். இந்நாடகம் 1959 ஆம் ஆண்டு [[பொரளை]] வை.எம்.பி.ஏ. மண்டபத்தில் மேடையேறியது. 'மனோரஞ்சித கானசபாவில் சேர்ந்து கலைச்செல்வன் நடிப்பு, பாட்டு, வாத்தியக் கருவி இயக்குதல் போன்றவற்றை நன்கு கற்று &quot;மலர்ந்த வாழ்வு&quot; என்ற நாடகத்தில் ஒரு துணைப் பாத்திரத்தை ஏற்று நடித்துள்ளார். இதைத் தொடர்ந்து &quot;மரணத்தின் மடியிலே' என்ற நாடகத்திற்கு கலைச்செல்வன் கதை எழுதினார். அவர் தந்தையார் கே.எம்.எஸ். பிள்ளை நடித்தார்.
 
 கலைச்செல்வனின் அற்புதமான நடிப்பையும் ஆற்றலையும் வியந்து நடிகவேள் [[லடிஸ் வீரமணி]] தன்னுடைய நாடகங்களில் இவரை நடிக்க வைத்தார்.
 
 கலைச்செல்வன் [[இலங்கை வானொலி]]யிலும் நாடகங்களை எழுதி குரலொலிக் கலைஞராகப் பணியாற்றினார். 1962 ஆம் ஆண்டு &quot;எதனைக் கண்டான்' என்ற நாடகத்திற்கு கதை, வசனம், இயக்கம் நடித்தும் காட்டினார். அதன் பின்னர் &quot;புயலில் ஒரு மலர்' &quot;நீதியின் நிழல்', &quot;எதிர் நீச்சல்' ஆகிய நாடகங்களை இயக்கி நடித்தார்.
 
 இச் சந்தர்ப்பத்தில் எழுத்தாளர் [[அ. ந. கந்தசாமி]]யின் தொடர்பு கிடைத்தது. இவர்தான் சமூகம் பற்றிய சிந்தனையை கலைச்செல்வனுக்கு உண்டு பண்ணினார். இவரின் அறிவுறுத்தலினால் &quot;மனித தர்மம்' என்ற புரட்சிகரமான நாடகத்தை 1969 இல் லேக் ஹவுஸ் நிறுவனத்தால் நடத்தப்பட்ட [[தினகரன்]] தமிழ் நாடக விழாவில் கலைச்செல்வன் நடித்து பாராட்டுக்களையும், 6 விருதுகளையும், மிகவும் சிறந்த இயக்குநர் என்ற பெயரையும், கௌரவத்தையும் பெற்றுக் கொண்டார்.
 
 கலைச்செல்வன் லடிஸ் வீரமணியின் இயக்கத்தில் &quot;சலோமியின் சபதம்&quot; நாடகத்தில் விவிலியத்தில் வரும் ஜொகனான் (ஜோன் த பப்டிஸ்ட்) பாத்திரத்தில் வெகு சிறப்பாக நடித்தார்.
 
 இதுவரை கலைச்செல்வன் 60 நாடகங்களை மேடையேற்றியதுடன், 1000 இற்கு மேற்பட்ட தடவைகள் நடாத்தியுமுள்ளார். 35 நாடகங்களை இயக்கியுள்ளார். 24 நாடகங்களை எழுதியுள்ளார். 20 தமிழ், சிங்கள [[தொலைக்காட்சி]] நாடகங்களில் நடித்துள்ளார்.
 
 ==திரைப்பட நடிகராக==
 [[நான் உங்கள் தோழன்]] என்ற தமிழ்த் திரைப்படத்திலும் “ஆகாயப்பூக்கள்“ என்ற சிங்களப் படத்திலும் நடித்துள்ள இவர், &quot;மகரந்தம்'என்ற காணொளித் தொகுப்பொன்றையும் வெளியிட்டுள்ளார்.
 
 ==இதழாசிரியராக==
 &quot;இலங்கை தேசிய தொழிலாளர் காங்கிரஸினால் வெளியிடப்பட்ட &quot;விடிவு',  சூரியன், &quot;கதிரவன்' ஆகிய பத்திரிகைகளின் பிரதம ஆசிரியராக கலைச்செல்வன் பணியாற்றியுள்ளார்.
 
 ==வெளியிட்ட நூல்கள்==
 * கலைச்­செல்­வனின் குறு­நா­ட­கங்கள் (2015)
 
 ==விருதுகள்==
 * &quot;முதுகலைஞர் விருது&quot; (இலங்கை அரசு, 2008)
 * இலங்கை இந்திய வம்சாவளி மக்கள் முன்னணியின் சார்பில் ´கலாவித்தகர்&quot; எனும் பட்டம் வழங்கப்பட்டது.
 * திருச்சி கலைக்காவேரி நுண்கலைக் கல்லூரியில் நடைபெற்ற தமிழ் கலாசார பாதுகாப்பு சர்வதேச மாநாடு 2012 இல் &quot;செம்மொழித் தமிழ்த் தென்றல்&quot; என்ற பட்டம் வழங்கப்பட்டது.
 * கொழும்பு தமிழ் சங்கத்தில் 2012 சனவரி 14 இல் நடைபெற்ற சிகரம் தொட்ட செம்மல்களுக்கான பாராட்டு விழாவில் தங்கப்பதக்கம் அணிவித்து &quot;கலைச்செம்மல்&quot; என்ற விருதும் வழங்கப்பட்டது.
 * ''மனித தர்மம்'' என்ற இவரது நாடக நூல் 2010 ஆம் ஆண்டுக்கான [[யாழ் இலக்கிய வட்டம் - இலங்கை இலக்கியப் பேரவை விருதுகள், 2010|யாழ் இலக்கிய வட்டம் - இலங்கை இலக்கியப் பேரவை விருதை]]ப் பெற்றது.
 
 ==வெளி இணைப்புகள்==
 * [http://www.thinakkural.com/news/2008/6/20/articles_page52988.htm இன்று முதுகலைஞர் விருது பெறும் கலைச்செல்வன் (தினக்குரல்)]{{Dead link|date=ஜனவரி 2022 |bot=InternetArchiveBot }}
 * [http://www.thinakaran.lk/2010/06/09/_art.asp?fn=f1006091&amp;p=1 குழந்தைக்குப் பால் வாங்குவதற்காக பாக்குவெட்டியை விற்ற கலைஞன்]{{Dead link|date=ஆகஸ்ட் 2021 |bot=InternetArchiveBot }}
 
 [[பகுப்பு:ஈழத்து நாடகாசிரியர்கள்]]
 [[பகுப்பு:ஈழத்துக் கலைஞர்கள்]]
 [[பகுப்பு:ஈழத்து வானொலிக் கலைஞர்கள்]]
 [[பகுப்பு:இலங்கைத் தமிழ்த் திரைப்பட நடிகர்கள்]]